Qeveria shqiptare shpall një nismë për nxitjen e investimeve të huaja dhe vendase
Kryeministri Sali Berisha deklaroi se duke u hequr investitorëve  kostot për finacimet, Shqipëria mund të shndërrohet në vendin më tërh
Qeveria shqiptare shpalli sot nismën “Shqipëria 1 euro” e cila synon të nxisë investimet e huaja dhe vendase duke u hequr atyre kostot për finacimet që do të kryejnë. Kryeministri Sali Berisha deklaroi se vetëm në këtë mënyrë do të mund të realizohet projekti i premtuar për ta shndërruar Shqipërinë në vendin më tërheqës për investimet. Disa ditë më parë në Tiranë ndërsa merrte pjesë në 60 vjetorin e organizatës shqiptaro-amerikan kryeministri Sali Berisha hodhi idenë e shmangies të kostove për të gjitha ata që dëshironin të kryenin investime në Shqipëri. Sot në mbledhjen e qeverisë kjo ide u shpall si një nismë e pagëzuar me emrin “Shqipëria 1 euro” për vënien në jetë të së cilës ai kërkoi angazhimin e të gjitha institucioneve. Kryeministri tha se Shqipëria mund të bëhet vendi më tërheqës për investime vetëm duke tejkaluar praktikat e të tjerëve: Kjo nismë të cilën kryeministri e konsideroi si sfidën më të madhe, nuk do të përfshijë vetëm investitorët e huaj por edhe ata vendas. Ministria e Ekonomisë do të jetë ajo që do të përcaktojë kriteret për realizimin e kësaj nisme: Kryeministri megjithatë shtoi se lista e lehtësirave që ai përmendi do të zgjerohet me shumë të tjera. Shqipëria aktualisht është vendi me nivelin më të ulët të investimeve të huaja ne rajon. Vitet e fundit niveli e këtyre investimeve ka kapur shifrat e mbi 300 milion dollarëve, por kjo falë vetëm privatizimit të disa sektorëve strategjikë.